ddrg/super_eurlex huggingface dataset:
Official Journal L 068 , 15/03/1990 P. 0001 - 0001

Finnish special edition: Chapter 11 Volume 15 P. 0190

Swedish special edition: Chapter 11 Volume 15 P. 0190



NÕUKOGU OTSUS, 26. veebruar 1990, millega Euroopa Majandusühendus sõlmib Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vahelise kaubandust ning kaubandus- ja majanduskoostööd käsitleva lepingu (90/116/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust1 ning arvestades, et: Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vahelise kaubandust ning kaubandus- ja majanduskoostööd käsitleva lepingu sõlmimine on vajalik ühenduse eesmärkide saavutamiseks välismajandussuhete valdkonnas; kõnealune leping tuleks sõlmida Euroopa Majandusühenduse nimel; teatavad lepinguga ettenähtud majanduskoostöö meetmed ületavad asutamislepinguga ettenähtud tegevusvolitusi, eriti ühise kaubanduspoliitika vallas piiritletud tegevusvolitusi, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse nimel kiidetakse heaks Euroopa Majandusühenduse ja Euroopa Aatomienergiaühenduse ning Nõukogude Sotsialistlike Vabariikide Liidu vaheline kaubandust ning kaubandus- ja majanduskoostööd käsitlev leping. Kõnealuse lepingu tekst lisatakse käesolevale otsusele.2 Artikkel 2 Nõukogu eesistuja edastab Euroopa Majandusühenduse nimel lepingu artikliga 25 ettenähtud teate. Artikkel 3 Ühendust esindab lepingu artikliga 22 ettenähtud ühiskomitees komisjon, keda abistavad liikmesriikide esindajad. Artikkel 4 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 26. veebruar 1990 Nõukogu nimel eesistuja M. SMITH 1 14. veebruaril 1990 esitatud arvamus (Euroopa Ühenduste Teatajas seni avaldamata). 2 EÜT L 68, 15.3.1990, lk 3.
Euroopa Liidu Teataja L 116 , 08/05/1990 Lk 0018 - 0018



Nõukogu otsus, 23. aprill 1990, Euroopa Majandusühenduse ja Šveitsi Konföderatsiooni vahelise kaubaveoga seotud kontrolli ja formaalsuste lihtsustamise kokkuleppe sõlmimise kohta (90/216/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Šveitsi Konföderatsiooni vahelise kaubaveoga seotud kontrolli ja formaalsuste lihtsustamise kokkuleppe sõlmimine peab võimaldama parandada kaubavoogude liikumist üle lepinguosaliste vaheliste piiride; seetõttu on soovitatav kõnealune kokkulepe heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vaheline kaubaveoga seotud kontrolli ja formaalsuste lihtsustamise kokkulepe. Kokkuleppe tekst on lisatud käesolevale otsusele. Artikkel 2 Ühendust esindab kokkuleppe artiklis 15 ettenähtud ühiskomitees komisjon, keda abistavad liikmesriikide esindajad. Artikkel 3 Nõukogu eesistuja esitab kõnealuse kokkuleppe artikliga 22 ettenähtud teate. Luxembourg, 23. aprill 1990 Nõukogu nimel eesistuja A. Reynolds --------------------------------------------------
Euroopa Liidu Teataja L 182 , 14/07/1990 Lk 0001 - 0001

Soomekeelne eriväljaanne: Peatükk 11 Köide 16 Lk 0007

Rootsikeelne eriväljaanne: Peatükk 11 Köide 16 Lk 0007



Nõukogu otsus, 29. mai 1990, millega sõlmitakse kaupade lepingulist fondi asutav leping (90/373/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: kaupade lepingulist fondi asutavas lepingus käsitletakse liikmesriikide jurisdiktsiooni alla kuuluvaid ning ühise kaubanduspoliitikaga hõlmatud küsimusi; ühendus ja selle liikmesriigid on lepingule alla kirjutanud; liikmesriigid on lõpule viinud lepingu artikliga 54 ettenähtud ratifitseerimis-, vastuvõtmis- või heakskiitmismeetmed; seepärast on oluline, et ühendus kiidaks samuti heaks Ühinenud Rahvaste Organisatsiooni peasekretärile hoiule antud lepingu, ON TEINUD JÄRGMISE OTSUSE: Artikkel 1 Ühenduse nimel kiidetakse heaks kaupade lepingulist fondi asutav leping. Ühendus annab lepingu heakskiitmisdokumendi hoiule Ühinenud Rahvaste Organisatsiooni peasekretärile. Lepingu tekst on lisatud käesolevale otsusele. Artikkel 2 Nõukogu eesistuja on volitatud määrama isiku, kellel on õigus heakskiitmisdokumenti ühenduse nimel hoiustada. Artikkel 3 Käesolev otsus avaldatakse Euroopa Ühenduste Teatajas. Brüssel, 29. mai 1990 Nõukogu nimel eesistuja M. Geoghegan-Quinn --------------------------------------------------
Nõukogu otsus,

23. aprill 1990,

millega muudetakse otsust 77/271/Euratom otsuse 77/270/Euratom (millega volitatakse komisjoni väljastama Euratomi laene, et aidata kaasa tuumaelektrijaamade rahastamisele) rakendamise kohta

(90/212/Euratom)

EUROOPA ÜHENDUSTE NÕUKOGU,

võttes arvesse Euroopa Aatomienergiaühenduse asutamislepingut,

võttes arvesse nõukogu 29. märtsi 1977. aasta otsust 77/270/Euratom, millega volitatakse komisjoni väljastama Euratomi laene, et aidata kaasa tuumaelektrijaamade rahastamisele, [1] eriti selle artiklit 1,

võttes arvesse komisjoni ettepanekut

ning arvestades, et:

otsuses 77/271/Euratom, [2] viimati muudetud otsusega 85/537/Euratom, [3] sätestatud teostatud tehingute koguväärtus on jõudnud 2800 miljoni eküüni;

tuumaenergia moodustab suure osa ühenduse üldistest energiaallikatest ning kõnealuses sektoris tuleks teha märkimisväärseid investeeringuid nii tootmisetappi, pidades silmas ka ohutus- ja julgeolekunõudeid, kui ka tootmisjärgsesse etappi eelkõige seoses jäätmete ümbertöötamise ja ladustamisega;

kogemused näitavad, et laenude kogusummat, mida komisjon on volitatud Euroopa Aatomienergiaühenduse nimel andma, tuleks suurendada 1000 miljoni eküü võrra;

seepärast tuleks muuta otsust 77/271,

ON VASTU VÕTNUD JÄRGMISE OTSUSE:

Ainus artikkel

Otsuse 77/271/Euratom ainus artikkel asendatakse järgmisega:

"Ainus artikkel

Otsuse 77/270/Euratom artiklis 1 sätestatud laene võib anda summas, mille põhiosa kokku ei ületa 4000 miljoni eküüd.

Kui teostatud tehingute koguväärtus jõuab 3800 miljoni eküüni, teatab komisjon sellest nõukogule, kes otsustab komisjoni ettepanekul võimalikult pea ühehäälselt uue summa kindlaksmääramise."

Luxembourg, 23. aprill 1990

Nõukogu nimel

eesistuja

A. Reynolds

[1] EÜT L 88, 6.4.1977, lk 9.

[2] EÜT L 88, 6.4.1977, lk 11.

[3] EÜT L 334, 12.12.1985, lk 23.

--------------------------------------------------
Euroopa Liidu Teataja L 295 , 26/10/1990 Lk 0066 - 0066

Soomekeelne eriväljaanne: Peatükk 11 Köide 16 Lk 0108

Rootsikeelne eriväljaanne: Peatükk 11 Köide 16 Lk 0108



Nõukogu otsus, 8. oktoober 1990, Euroopa Majandusühenduse ja Argentina Vabariigi vahel kaubandust ja majanduskoostööd käsitleva raamlepingu sõlmimise kohta (90/530/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma kaubandust ja majanduskoostööd käsitleva raamlepingu Argentiina Vabariigiga; teatavad lepinguga ettenähtud koostöövormid ületavad ühise kaubanduspoliitika vallas piiritletud tegevusvolitusi, ON TEINUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Argentiina Vabariigi vaheline kaubandust ja majanduskoostööd käsitlev raamleping. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 11 ettenähtud teate [3]. Artikkel 3 Ühendust esindab lepingu artikliga 7 ettenähtud ühiskomitees komisjon, keda abistavad liikmesriikide esindajad. Luxembourg, 8. oktoober 1990 Nõukogu nimel eesistuja E. Rubbi [1] EÜT C 87, 5.4.1990, lk 7. [2] EÜT C 231, 17.9.1990. [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Official Journal L 291 , 23/10/1990 P. 0001 - 0001



NÕUKOGU OTSUS, 24. september 1990, ühelt poolt Euroopa Majandusühenduse ja teiselt poolt Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel lepingu sõlmimise kohta, millega nähakse ette tehnilisi eeskirju käsitleva teabe vahetamise kord (90/518/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: vabakaubanduslepingute, mis Euroopa Majandusühendus on sõlminud vastavalt Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooniga, eesmärgid hõlmavad kaubandustõkete kõrvaldamist; ühenduse huvides tuleb kõnealuste riikidega ette näha tehnilisi eeskirju käsitlev teabevahetus, mille eesmärk on tehniliste kaubandustõkete tekkimise vältimine; komisjoni ja kõnealuste riikide vahel peetud läbirääkimiste tulemusena sõlmiti leping, mis allkirjastati Brüsselis 19. detsembril 1989, ON TEINUD JÄRGMISE OTSUSE: Artikkel 1 1. Ühenduse nimel kiidetakse heaks ühelt poolt ühenduse ja teiselt poolt Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel sõlmitud leping, millega nähakse ette tehnilisi eeskirju käsitleva teabe vahetamise kord. 2. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 17 ettenähtud teate.1 Brüssel, 24. september 1990 Nõukogu nimel eesistuja V. SACCOMANDI 1 EÜT L 291, 23.10.1990, lk 43.
NÕUKOGU OTSUS,

19. november 1990,

Euroopa Rekonstruktsiooni- ja Arengupanga asutamislepingu sõlmimise kohta

(90/674/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut,

võttes arvesse Euroopa Parlamendi arvamust[1]

ning arvestades, et:

Kesk- ja Ida-Euroopa elanikkonnal on ühenduse elanikkonnaga tihedad ajaloolised sidemed; kõnealuseid sidemeid tugevdatakse koostöö- ja kaubanduslepingutega;

Kesk- ja Ida-Euroopa riigid järgivad mitmeparteilise demokraatia, õigusriigi ja inimõiguste austamise põhimõtteid; kõnealused riigid on valmis rakendama turumajandusele üleminekuks vajalikke reforme;

majandusreformid aitavad oluliselt kaasa majandussuhete jõulisele arengule kõnealuste riikide ja ühenduse vahel; see omakorda soodustab majandustegevuse harmoonilist arengut kogu ühenduses;

üleminek turumajandusele nõuab märkimisväärseid investeeringuid peamiselt erasektoris, kuid ka avalikus sektoris; spetsiaalse panga asutamine võib aidata kaasa selliste investeeringute rahastamisele;

40 riiki on koos Euroopa Majandusühenduse ja Euroopa Investeerimispangaga väljendanud oma kavatsust saada laadilt euroopaliku ja liikmeskonnalt rahvusvahelise Euroopa Rekonstruktsiooni- ja Arengupanga liikmeteks; nad on sel eesmärgil koostanud asutamislepingu;

ühenduse eesmärkide saavutamiseks välismajandussuhete valdkonnas on vaja, et Euroopa Majandusühendus sõlmiks kõnealuse lepingu; asutamislepinguga ei nähta käesoleva määruse vastuvõtmiseks ette muid volitusi peale artiklis 235 sätestatute,

ON VASTU VÕTNUD JÄRGMISE OTSUSE:

Artikkel 1

Euroopa Majandusühenduse nimel kiidetakse heaks Euroopa Rekonstruktsiooni- ja Arengupanga asutamisleping.

Lepingu tekst on lisatud käesolevale otsusele.

Artikkel 2

Komisjon määrab panga juhataja ja asejuhataja, kes esindavad ühendust vastavalt lepingu artikli 23 lõikele 1.

Artikkel 3

1. Komisjon määrab ühenduse nimel institutsiooni, kes on lepingu artikli 34 lõike 1 kohane hoiustusasutus.

2. Komisjon on ametlik asutus, millega pank võib sidet pidada vastavalt lepingu artikli 34 lõikele 2.

Artikkel 4

Nõukogu eesistuja annab ühenduse nimel hoiule lepingu artikliga 61 ettenähtud heakskiitmisdokumendi.

Artikkel 5

Käesolev otsus avaldatakse Euroopa Ühenduste Teatajas.[2]

Brüssel, 19. november 1990

Nõukogu nimel

eesistuja

G. CARLI

[1] EÜT C 284, 12.11.1990.

[2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.
Komisjoni otsus,

30. november 1990,

millega muudetakse otsust 89/196/EMÜ, Euratom, ESTÜ, millega nähakse ette üksikasjalikud eeskirjad ameti- või ärisaladusena käsitletavate dokumentide salastatuse kustutamiseks

(90/631/Euratom, ESTÜ, EMÜ)

EUROOPA ÜHENDUSTE KOMISJON,

võttes arvesse nõukogu 1. veebruari 1983. aasta määrust (EMÜ, Euratom) nr 354/83, mis käsitleb Euroopa Majandusühenduse ja Euroopa Aatomienergiaühenduse ajalooarhiivide avalikkusele kättesaadavaks tegemist, [1] eriti selle artikli 9 sätteid,

võttes arvesse komisjoni 8. veebruari 1983. aasta otsust nr 359/83/ESTÜ, mis käsitleb Euroopa Söe- ja Teraseühenduse ajalooarhiivide avalikkusele kättesaadavaks tegemist, [2] eriti selle artikli 9 sätteid;

ühenduste ajalooarhiivide avalikkusele kättesaadavaks tegemist reguleerivate eeskirjade kohaselt võib dokumente ja arhivaale, mille suhtes kehtib ameti- või ärisaladuse hoidmise kohustus, üldsusele avalikustada vaid juhul kui asjaomane isik või ettevõtja ei ole selle vastu; seega peab komisjon teatama oma kavatsusest teha dokumendid ja arhivaalid üldsusele kättesaadavaks;

Euroopa Majandusühenduse arhiivide avalikkusele kättesaadavaks tegemine suurendab märkimisväärselt nende dokumentide hulka, mille salastatuse võib kustutada;

eelnev teatamine üksikutele asjaomastele isikutele või ettevõtjatele osutub sageli keeruliseks eelkõige aadressi või õigusliku seisundi muutumise tõttu;

tagamaks, et ühenduste ajalooarhiivide avamine üldsusele on tulemuslik, tuleks ette näha sätted, mis võimaldaksid komisjonil teavitada asjaomaseid isikuid või ettevõtjaid Euroopa Ühenduste Teatajas avaldatava teatega,

ON VASTU VÕTNUD JÄRGMISE OTSUSE:

Artikkel 1

Komisjoni otsuse 89/196/EMÜ, Euratom, ESTÜ [3] artikkel 1 asendatakse järgmisega:

"Artikkel 1

Määruse (EMÜ, Euratom) nr 354/83 artikli 4 või komisjoni otsuse nr 359/83/ESTÜ artikli 4 kohaldamisel avaldab komisjon Euroopa Ühenduste Teatajas teatise, et teatada asjaomastele isikutele või ettevõtjatele oma kavatsusest teha üldsusele kättesaadavaks ameti- või ärisaladusega hõlmatud dokument või arhivaal ja palub asjaomasel isikul või ettevõtjal esitada võimalikud vastuväited kaheksa nädala jooksul.

Kui selle aja jooksul vastuväiteid ei esitata, tehakse dokument või arhivaal üldsusele kättesaadavaks."

Artikkel 2

Käesolevat otsust kohaldatakse alates 30. novembrist 1990.

Brüssel, 30. november 1990

Komisjoni nimel

president

Jacques Delors

[1] EÜT L 43, 15.2.1983, lk 1.

[2] EÜT L 43, 15.2.1983, lk 14.

[3] EÜT L 73, 17.3.1989, lk 52.

--------------------------------------------------
31990D0680
31.12.1990 EUROOPA ÜHENDUSTE TEATAJA L 374/13
NÕUKOGU OTSUS,
26. november 1990,
Euroopa Majandusühenduse ja Andorra Vürstiriigi vahel kirjade vahetuse teel kokkuleppe sõlmimise
kohta
(90/680/EMÜ)
EUROOPA ÜHENDUSTE NÕUKOGU,
võttesarvesseEuroopaMajandusühenduseasutamislepingut,eel-
kõige selle artikleid 99 ja 113,
võttes arvesse komisjoni ettepanekut,
võttes arvesse Euroopa Parlamendi arvamust (1) ning arvestades,
et:EuroopaMajandusühendusejaAndorraVürstiriigivahelisteskau-
bandussuhetes praegu kehtiv siseriiklik kord tuleks asendadaühenduse süsteemiga;
Andorra Vürstiriigi geograafiliste, ajalooliste ja sotsiaalmajandus-
like tegurite tõttu tuleks riigi suhtes kohaldada erikorda, millepuhul vabastatakse reisijate isiklikus pagasis sisalduvad kaubadimporditollimaksudest, kumuleeruvast käibemaksust ja aktsiisi-maksudest;
Euroopa Majandusühenduse ja Andorra Vürstiriigi vahel kirjade
vahetuse teel sõlmitud kokkuleppele allkirjastati 28. juunil 1990Luxembourgis; kõnealune kokkuleppe tuleks heaks kiita,ON TEINUD JÄRGMISE OTSUSE:
Artikkel 1
Ühenduse nimel kiidetakse heaks Euroopa Majandusühenduse jaAndorra Vürstiriigi vaheline kirjade vahetuse teel sõlmitudkokkulepe ning sellele lisatud kokkulepe ja deklaratsioonid.
Esimeses lõigus osutatud dokumentide tekstid on lisatud
käesolevale otsusele.
Artikkel 2
Nõukogu eesistuja edastab ühenduse nimel kokkuleppeartikliga 24 ettenähtud teate (
2).
Brüssel, 26. november 1990
Nõukogu nimel
eesistuja
C. DONAT CATTIN
(1) 23. novembril 1990 esitatud arvamus (Euroopa Ühenduste Teatajas
seni avaldamata). (2) EÜT L 374, 31.12.1990, lk 33.202 ET Euroopa Liidu Teataja 11/17. kd
Official Journal L 326 , 24/11/1990 P. 0056 - 0057



NÕUKOGU OTSUS, 22. oktoober 1990, millega Euroopa Majandusühenduse nimel sõlmitakse narkootiliste ja psühhotroopsete ainete ebaseadusliku ringluse vastane Ühinenud Rahvaste Organisatsiooni konventsioon (90/611/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 8. juunil 1989 kirjutasid ühendus ja kõik selle liikmesriigid Ühinenud Rahvaste Organisatsiooni peakorteris New Yorgis alla Viinis 19. detsembril 1988 vastu võetud narkootiliste ja psühhotroopsete ainete ebaseadusliku ringluse vastasele Ühinenud Rahvaste Organisatsiooni konventsioonile; ÜRO, nõukogu, Euroopa Ülemkogu 1989. aasta detsembri istungi ja uimastivastase võitluse komitee (CELAD) töö on võimaldanud konventsioonil kiiresti jõustuda; suurem osa liikmesriike viivad siseriiklikud ratifitseerimismenetlused lõpule järgmiste kuude jooksul hiljemalt 30. juuniks 1991; seepärast peaks ühendus oma pädevusse kuuluvate küsimuste ulatuses konventsiooni heaks kiitma hiljemalt esimeste liikmesriikidega samal kuupäeval, ON TEINUD JÄRGMISE OTSUSE: Artikkel 1 Euroopa Majandusühenduse nimel kiidetakse heaks narkootiliste ja psühhotroopsete ainete ebaseadusliku ringluse vastane Ühinenud Rahvaste Organisatsiooni konventsioon. Artikkel 2 Nõukogu eesistuja annab konventsiooni heakskiitmisdokumendi ühenduse nimel hoiule Ühinenud Rahvaste Organisatsiooni peasekretärile. Nõukogu eesistuja annab samal ajal konventsiooni artikli 27 kohaselt hoiule käesoleva otsuse lisas esitatud pädevust tõendava deklaratsiooni. Luxembourg, 22. oktoober 1990 Nõukogu nimel eesistuja G. DE MICHELIS LISA ARTIKLI 2 TEISES LÕIGUS OSUTATUD DEKLARATSIOON Euroopa Majandusühenduse pädevus narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooniga hõlmatud küsimustes (Konventsiooni artikli 27 lõike 2 kohane deklaratsioon) Narkootiliste ja psühhotroopsete ainete ebaseadusliku ringluse vastase Ühinenud Rahvaste Organisatsiooni konventsiooni artikli 27 lõikes 2 sätestatakse, et piirkondliku majandusintegratsiooni organisatsioonid teatavad ühinemiskirjas oma pädevuse piiridest käesoleva konventsiooniga hõlmatud küsimuste suhtes. Euroopa Majandusühendus asutati Rooma lepinguga, mis kirjutati alla 25. märtsil 1957 ja jõustus 1. jaanuaril 1958. Kõnealust lepingut on muudetud ja täiendatud 1. juulil 1987 jõustunud ühtse Euroopa aktiga. Eespool osutatud sätete kohaselt on Euroopa Majandusühendus praegu pädev narkootiliste ja psühhotroopsete ainete ebaseaduslikuks valmistamiseks sageli kasutatavate ainete kaubanduspoliitika küsimustes, mida käsitletakse konventsiooni artiklis 12. Volituste kasutamine, mis liikmesriigid on asutamislepingute kohaselt ühendusele delegeerinud, muutub oma laadi tõttu pidevalt. Seepärast jätavad ühendused endale õiguse teha edasisi konventsiooni artikli 27 lõike 2 kohaseid deklaratsioone.
Euroopa Liidu Teataja L 353 , 17/12/1990 Lk 0057 - 0058



Nõukogu otsus, 4. detsember 1990, millega muudetakse otsust 87/277/EMÜ tursa püügivõimaluste jaotamise kohta Teravmägede ja Karusaare piirkonnas ning NAFO konventsioonis määratletud 3M rajoonis (90/655/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 25. jaanuari 1983. aasta määrust (EMÜ) nr 170/83, millega kehtestati ühenduse kalavarude kaitse- ja majandamissüsteem [1] (muudetud Hispaania ja Portugali ühinemisaktiga), eriti selle määruse artiklit 11, võttes arvesse komisjoni ettepanekut, [2] võttes arvesse Euroopa Parlamendi arvamust [3] ning arvestades, et: Saksamaa ühendamine on muutnud ajaloolist kalapüüki, millel põhines otsus 87/277/EMÜ; [4] seetõttu tuleks nimetatud otsust muuta, et käesoleva otsuse lisas jaotuse protsendimäära arvutamisel arvesse võtta varasema Saksa Demokraatliku Vabariigi kalapüüki, ON VASTU VÕTNUD JÄRGMISE OTSUSE: Ainus artikkel Otsuse 87/277/EMÜ lisa asendatakse käesoleva otsuse lisaga. Brüssel, 4. detsember 1990 Nõukogu nimel eesistuja G. De Michelis [1] EÜT L 24, 27.1.1983, lk 1. [2] EÜT C 248, 2.10.1990, lk 11. [3] Arvamus on esitatud 21. novembril 1990 (Euroopa Ühenduste Teatajas seni avaldamata). [4] EÜT L 135, 23.5.1987, lk 29. -------------------------------------------------- LISA Teravmägede ja Karusaare tursk (ICESi püügipiirkond IIb) Väljapüügimaht (tonnid) | Ühenduse osa (tonnid) | Saksamaa (%) | Hispaania (%) | Prantsusmaa (%) | Portugal (%) | Ühendkuningriik (%) | Kõik muud liikmesriigid (kogusumma) | | ESIMENE OSA | Ühenduse osa protsent pärast muudele liikmesriikidele määratud standardsumma lahutamist | Standardsumma | | kuni 22018 | 19,24 | 49,73 | 8,21 | 10,50 | 12,32 | 100 tonni | | TEINE OSA | Ühenduse osa protsent pärast esimese osa ja muudele liikmesriikidele määratud standardsumma lahutamist | Standardsumma | | 22019-24220 | 29,71 | 28,45 | 16,44 | 4,21 | 21,19 | 250 tonni | | | | | | | | Ühenduse osa protsent | 700001– 800000 | 24221-27680 | 29,54 | 28,54 | 16,46 | 4,27 | 21,19 | 1,91 | 800001– 900000 | 27681-31140 | 29,51 | 28,56 | 16,47 | 4,27 | 21,19 | 2,86 | 900001– 1000000 | 31141-34600 | 29,54 | 28,54 | 16,46 | 4,27 | 21,19 | 3,82 | 1000001 või rohkem | 34601 või rohkem | 29,54 | 28,54 | 16,46 | 4,27 | 21,1 | 4,77 | Tursk NAFO 3M rajoonis | Saksamaa (%) | Hispaania (%) | Prantsusmaa (%) | Portugal (%) | Ühendkuningriik (%) | ESIMENE OSA kuni 7500 tonni | 9,33 | 28,67 | 4,00 | 39,33 | 18,67 | TEINE OSA rohkem kui 7500 tonni | 1,76 | 37,81 | 5,38 | 51,97 | 3,08 | --------------------------------------------------